Rally del Chaco

Rally del Cháko ha’e ñembosarái mba'yruguata rehegua. Peteĩ ñembosarái hosãvévape guarã. Oiko hetave jave araraova opaichaguápe, haku, oky térã ambue mba’e jave. Tetã Paraguáipe rally ha’e mokõiha ñemboasarái rehegua tuichavéva, mangapykuaa rire fútbol, hetave tapicha omongu’éva, ha rally rehegua mba’e tuichavéva ha’e Trans-Chaco Rally, oikóva ary 1971 guive.

 Tembiasakue 

Oñepyrũvo ko Trans-Chaco Rally, tetãmegua ñembosarái mba’yruguata rehegua tuichavéva, ojetjuhu peteĩ tendápe ha’éva ha’etéva mombe’upy. Oikomeme haguã ko mba’e heta mba’e ojejapo.

Phillip Bell, ha’éva peteĩ Estados Unidos-gua,omba’apova’ekue ambue omba’apóva Corposana ndive (Corporación de Obras Sanitarias del Paraguay), oguereko ma’e mombyry ha ogueru pe hérava rally-raid Chaco-pe. Bell oikuaava’ekue rally ymave guare pe mba’e tuichavéva hérava Safari Rally Africano.

Phillip Bell ovy’aiterei ohechávo yvy Chaco pegua ha umi jehechapyrã oĩva, mymba térã ka’avokuéra rehegua, ha he’i ikatuha oiko pépe ñembosarái mba’yruguata rehegua. Ha ndaikatúi rupi ojapo ha’eño, omoguahẽ hemiandu Touring y Automóvil Club Paraguayo-pe ary 1970 opávo. Ko temiandu Bell oguerekóva oguehẽ rire upépe, karaikuéra omyakãva Touring omboaje pe mba’e, upéi oñepyrũ jeho Chaco gotyo ojehecha haguã tapekuéra jasypoteĩ ary 1971 jave, upépe oikuaa ñepyrũ ikatuha ojejapo ko mba’e tendáre.

Jasypokõi mbyte rupi pe arýpe oiko peteĩ aty ohova’erã Chaco gotyo. Oho mbohapy mba’yruguata ha pokõi tapicha omyakãva’ekue ingeniero Víctor Rubén Dumot; oho hendive Francisco Escanciano (Dunhill International pegua, oipytyvõva ko mba’épe), Darío González Palacios (camarógrafo). Ko’ã mbohapy oho peteĩ mbayruguatápe (pick-up Willys); Germán Russo (piloto y mecánico)  ha Jorge Himmelreich (piloto, mecánico y traductor de alemán) peteĩ kombi VW-pe.

Pe tape ojepurútava ñepyrũrã ha’e Transchaco (yvyreíva ipukukue) fortín hérava Nueva Asunción peve. Mokõihámegua tape katu oñepyrũ Nueva Asunción guive ha oho Mister Long ha Gabino Mendoza peve, hákatu upéi ko’ã tap’e ojepe’a jevy ivaieterei rupi, oguereko rupi yvyku’ivai hetáva tendáre. Upeicha rupi ojepuru peteĩ tape pyahu, ko’ãgameve, Pozo Olga guive Misión Santa Rosa peve ha upéi Mariscal Estigarribia. Mbohapyha tape puku ha’e jejevy Mariscal Estigarribia guive Paraguay peve Transchaco rupi.

Ojehecha porã rire tapekuéra ha ikatuha ojejapo pépe, oñemoĩmakatu mba’e árapa oikóta ñepyrũrã Rally Chaco pegua rehegua: jasyporundy ary 1971 jave.

Upéi oñepyrũ pe mba’e hasyvéva ha’éva pirapire rehegua, ha ko’ápe osẽ Francisco Escanciano, Dunhill International pegua (petỹ rehegua omba’apóva Inglaterra-gua) ko karai oipytyvõ mbareteva’ekue ko mba’épe, ha avei ome’ẽ jopói (estatuilla) umi osẽtava tenonde gotyo mbohapy tape oñuakãre térã po tape pa’ũmeguáva. Pe ta’aga’i ojejapo itatĩgui ha oguereko itaju, ko’ãgameve oĩ gueteri Touring-pe, ha ha’e mba’e ojehecharamovéva äga.

 La primera versión 

Jasyporundy paha oguahëva oiko ñepyrüva’ekue Rally del Chaco, ára 29 oguahëva, ha’éva avei Boquerón japyhy ára. Osëva tenonde gotyo ojekuaa haguä oiko moköi mba’yruguata aty, äva imbaretekuépe: Clase “A”, 1300cc peve Clase “B”, 1300cc ohasávape guarä. Peteïha Trans-Chaco Rally omyakä moköi: Marcos Peña Mc Coy ha Pedro Federer, peteï Toyota 1000, Clase “A” pegua, ha Roberto “Pavo” Bittar, Fernando “Melón” Dupot ha Elpidio “Pilo” Caballero, peteï Mercedes-Benz 2205, Clase “B” pegua.

Ary 1972 jave oikéma ko’ä karai ha’éva tuichavéva ñembosarái tetämegua, äva upéi ojekuaa “pioneros”-ramo: Gerardo “Karajá” Planás ha Héctor Omar “Negro” Risso , peteï omno’ỹva VW Escarabajo  1300, clase “A” pegua ha clase “B” pegua, Humberto Domíngues Dibb, Roberto Sánchez ha Narciso Ramírez Patiño.

Ko mokõi omyakäva rehegua ojeguereha ary 1976 peve, uperire katu oïma omyakäva ha’eño. Kóvape osẽ tenode gotyo pe oñondivegua Juan Carlos Calvo ha Juan Bautista “Juanbi” Gill, peteï  Toyota Celica-pe. Kóva ohasa tembiasaréramo, peteï tendápe ohasa rupi mbokapu yvate kua rupi, mbokápe, pe tuju vai Campo Aroma pegua ohasávo. Ta’anga kóva rehegua oguenohëva’ekue peteï mba’apohára kuatiahaipyre  “El Gráfico” pegua ohóva’ekue arapy tuichakue ohechauka haguä mba’épa oikova’ekue.

Uperire ko Rally ndoikovéi mburuvicha ndohechaporäi rupi, oñakärapu’ä pya’eterei rupi, ñembosaráipe ha avakuéra pa’üme avei, ko mba’e tuicháva noïriva tendota poguýpe. Ary 1987 guive oikojey, ha ko’ápe osë tenonde Bubby Luthold ha José Manuel Abreu, peteï Peugeot 505-pe.

Ary 2005 pegua, omotenonde Alejandro “Ale” Galanti ha Marcelo Toyotoshi, peteï Toyota Corolla WRC-pe ha ary 2006 jave, Francisco “Pancho” Gorostiaga omotenonde pe mbohapypa mbohapy  (trigésima tercera) jave oikóva pe arýpe.  

Ary  2007 jave, “Pancho” Gorostiaga omotenondejey, oikóhape mbohapyha jave osëva tenonda gotyo ko rally-pe.

Ary ha ary ohasávo Chaco ha’e tenda ojejuhuhápe hetaiterei tapicha Paraguaigua ha pytagua, ombojuajúva chupekuéra  jeiko atä, mba’e ryapu ha ambue akäraku äva rehegua. Rally Chaco pegua oikéva oho vy’apópe pe yvy ymave ha’éva ituvakuéra oñorairö hague hetä rayhupápe, ko’äga rupi pe yvy chaqueño ogueraha “héroes” pyahu, rally pegua.

 Ganadores del Transchao Rally 

Clasificación en dos categorías
Ary CI  Piloto Copiloto Tripulante Marca 				1971	A	Peña Marcos	Federer Pedro		Toyota 1000	B	Roberto “Pavo” Bittar	Fernando “Melón” Dumot	Elpidio “Pilo” Caballero	M. Benz 22051972	A	Planás Gerardo	Risso Héctor Omar		VW 113 1300	B	Domínguez Humberto	Sánchez Roberto	Ramirez Narciso	Peugeot 4041973	A	Calvo Juan Carlos	Yamamoto MItsunobu		Toyota Corola 1300	B	Kalssen Enrique	Samudio Mariano		Peugeot 4041974	A	Calvo Juan Carlos	Risso Héctor Omar		Toyota Corola 1300	B	“Lucho” Molinas	Ferreira Fabio		Peugeot 5041975	A	Calvo Juan Carlos	Di Tore Augusto		Toyota Corola 1300	B	“Lugo” Molinas	Ferreira Fabio	LenguazaVictoriano	Peugeot 504

 Clasificación General 

Ary CI  Piloto Copiloto Marca 				1976	Gral.	Calvo Juan Carlos	Gill Juan Bautista	Toyota Célica GT RA28  20001977	Gral.	Risso Héctor Omar	Di Tore Roberto	Ford Escort RS Cosworth1978	Gral.	Planás Gerardo	Weiler Gerardo	Toyota Célica RA28 20001979	Gral.	Silguero Luis	Molas Edgar	Toyota Célica RA28 20001980	Gral.	Risso Héctor Omar	Di Tore Roberto	Ford Escort RS Cosworth1981	Gral.	Galanti Marco	Monges Mario	Ford Escort RS Cosworth1982	Gral.	Jaeggli Alfredo Luis	De Baraht Zolt	Datsun 160J 20001983	Gral.	Planás Gerardo	Ferrara Miguel	Toyota Célica Levin 2000

 Suspención Gubernamental 

1987	Gral.	Luthold Bubby1988	Gral.	Sanabria Nelson1989	Gral.	Penner Orlando1990	Gral.	Molas Edgar1991	Gral.	Galanti Marco1992	Gral.	Penner Orlando1993	Gral.	Pedro Fadul1994	Gral.	Penner Orlando1995	Gral.	Tomboly Denes1996	Gral.	Galanti Marco (h)1997	Gral.	Grillón José Carlos1998	Gral.	Planás Gerardo1999	Gral.	Masi Martín María2000	Gral.	Masi Martín María2001	Gral.	Domíngues Diego2002	Gral.	Gorostiaga Francisco “Pancho”2003	Gral.	Arias Didier2004	Gral.	Arias Didier2005	Gral.	Galanti Alejandro	2006	Gral.	Gorostiaga Francisco “Pancho”2007	Gral.	Gorostiaga Francisco “Pancho”

Ñemohenda: Paraguái